Fjellklatrer fant skatt på Mont Blanc
Den store mengden safirer, smaragder og rubiner til en verdi av tusenvis av dollar stammer trolig fra et flykrasj langt tilbake i tid, skriver BBC. Juvelene, som ifølge AFP har en verdi av nesten 1,9 millioner norske kroner, ble funnet i en boks med påskriften «Made in India», som har ført til spekulasjoner om de verdifulle edelsteinene kan stamme fra en av Air Indias flyulykker i 1950 eller 1966. Politiet roser fjellklatreren for ærligheten han viste ved å innrapportere funnet. - Dette var en ærlig ung mann som raskt skjønte at de tilhørte noen som døde på breen, sier Sylvain Merly fra det lokale politiet til AFP. Politiet håper nå å spore opp eieren av de verdifulle edelsteinene.
En fransk fjellklatrer på tur i Alpene fikk seg litt av en overraskelse da han plutselig snublet over juveler til en verdi av 1,9 millioner kroner.